section_heading: Povijest
paragraph_text: "Izvornu" majstoricu u Šibeniku dobili su Šibenčani u dramatičnoj završnici rezultatom 83:82, pogodcima iz slobodnih bacanja (iz KK Bosne osporavali su dosuđena slobodna bacanja), koje je realizirao Dražen Petrović. U sezonama 1981./82. i 1982./83. također su bili finalisti Kupa Radivoja Koraća, izgubivši oba puta od Limogesa iz Francuske. Kroz svoju povijest klub je iznjedrio mnogo mladih i darovitih igrača, a najpoznatiji je, nažalost prerano preminuli, Dražen Petrović.